Voit tehdä paljon suojataksesi itsesi vain olemalla varovainen ja tietoinen henkilö­kohtaista tieto­turvaasi vaarantavista uhkista. Tarvitset kuitenkin myös kehittyneen tieto­turva­ratkaisun, jonka avulla torjut haitta­ohjelmat, suojaat pankki­toimintosi verkossa ja havaitset epäilyttävän verkko­liikenteen. Tähän ei pelkkä ilmainen virus­torjunta­ohjelma riitä. Kun sinulla on käytössäsi luotettava tieto­turva­ratkaisu, muista lisäksi pitää huolta, että kaikki käyttämäsi ohjelmat ja sovellukset ovat ajan tasalla. Lataa internetistä vain tiedostoja ja ohjelmia, joihin luotat. Epäilyttävät linkit ja sähkö­postien liite­tiedostot voivat myös piilotella viruksia tai ohjata sinut huijaus­sivustoille. Älä koskaan klikkaa mitään, jos et ole varma sen turvallisuudesta. Muun muassa odottamattomat tarjoukset tai netistä ladattu ilmainen virus­torjunta­ohjelma voivat vaarantaa tieto­turvasi. Kannattaa lisäksi pysyä ajan tasalla viimeisimmistä uutisista ja trendeistä tieto­turvan alalla, jotta tunnistat verkossa liikkuvat uhat ja olet valmiina toimimaan uhkia vastaan.